Som gruppe var Iron Maiden aldri involvert i mye festing eller skadelig bruk av rusmidler, om man ser bort fra vokalisten Paul Di’Anno. Idet de var i ferd med å få sitt store gjennombrudd i USA, ble oppførselen til Di’Anno mer og mer ødeleggende for bandet, noe som hadde en negativ effekt på fremførelsen av musikken, og i slutten av 1981 ble han byttet ut til fordel for den tidligere Samson-vokalisten Bruce Dickinson.